
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul suplimentar asupra propunerii legislative pentru completarea și modificarea art.42 din Legea nr.571/2003 privind Codul Fiscal , trimis spre dezbatere în fond cu adresa nr. PLx.256/2014,     Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN
Parlamentul  României

RAPORT SUPLIMENTAR
asupra propunerii legislative pentru completarea și modificarea
 art.42 din Legea nr.571/2003 privind Codul Fiscal
În temeiul art.70 din Regulamentul Camerei Deputaţilor, republicat, cu modificările și completările ulterioare, în ședința din 29 aprilie 2015, Camera Deputaților a hotărât retrimiterea propunerii legislative pentru completarea și modificarea  art.42 din Legea nr.571/2003 privind Codul Fiscal, Comisiei pentru buget finanțe și bănci, în vederea reexaminării şi întocmirii unui nou raport.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu  modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 28 aprilie 2014.

La întocmirea raportului suplimentar s-a avut în vedere avizul favorabil al Consiliului Legislativ și avizul negativ a Comisiei pentru învățământ, știință, tineret și sport.
Propunerea legislativă supusă reexaminării are ca obiect de reglementare completarea art.42 din Legea nr.571/2003 privind Codul Fiscal, cu modificările şi completările ulterioare, cu o nouă literă, lit. y), în sensul includerii veniturilor din drepturile de autor obţinute de către elevi şi studenţi în cadrul competiţiilor interne şi internaţionale sau a participării la diverse evenimente de profil, inclusiv elevi şi studenţi nerezidenţi în cadrul competiţiilor desfăşurate în România, în categoria veniturilor neimpozabile.
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au reexaminat propunerea legislativă menţionată mai sus, în şedinţa din 8.09.2015.
La lucrările comisiei au fost prezenți 31  deputaţi din totalul de 32 de membri ai comisiei.

La reexaminarea propunerii legislative au participat ca invitați,  reprezentanți din partea Ministerului Finanțelor Publice.
În urma reexaminării propunerii legislative şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor, respingerea acesteia deoarece, începând cu anul 2016 intră în vigoare noul Cod fiscal.

În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu

Giorgiana Ene

Consilier parlamentar

Luminița Ana Ghiorghiu

